9 vas oor spoed op ‘pad van dood’ | Netwerk24
Deur Malherbe Nienaber 28 Desember 2019 08:08
Nege mense is die afgelope twee dae weens spoedoortredings in hegtenis geneem op die sogenaamde “pad van die dood” op die N1 tussen Touwsrivier, Laingsburg en Beaufort-Wes.
Kenny Africa, provinsiale verkeershoof, het bevestig nege mans, tussen die ouderdom van 27 en 47, word in Laingsburg en Beaufort-Wes aangehou en sal in die hof verskyn op aanklagte wat verband hou met roekelose en nalatige bestuur.
Our festive season exodus operation was activated on 13 December. Already, 5 127 public transport vehicles were stopped and checked, and 2 155 public transport vehicles were fined amounting to a value of R6 796 000 #BoozeFreeRoads https://t.co/D2iZlmg6rC pic.twitter.com/v7zoOEy816
— TransportPublicWorks (@WCGovTPW) December 27, 2019
Volgens Africa is ’n taxibestuurder ook vroeg Vrydagoggend in hegtenis geneem nadat hy glo probeer het om ’n provinsiale verkeersbeampte met R200 om te koop.
Op Kersdag is drie motoriste in Beaufort-Wes in hegtenis geneem in verband met spoedoortredings op die N1 en nog ’n bestuurder is tussen Touwsrivier en Laingsburg voorgekeer.
Op Oukersdag is ’n vragmotorbestuurder dood op die N1 tussen die Hugenote-tonnel en Rawsonville nadat hy glo beheer oor die voertuig verloor en die vragmotor omgeslaan het.
Meer oor: Kenny Africa | Nege Mense | Pad Van Dood | Spoedoortredings | Beaufort-Wes. | N1 Tussen Touwsrivier | Laingsburg